Karnarvonas
Apie miestą Velse žr. Kernarvonas. Karnarvonas (angl. Carnarvon) – miestas vakarų Australijoje, Vakarų Australijos valstijoje. Įsikūręs 900 km į šiaurę nuo Perto, Indijos vandenyno pakrantėje, prie Ryklių įlankos ir Gaskoino upės žiočių. Yra nedidelis oro uostas, jūrų uostas, praeina Perto–Port Hedlando plentas (žiedinis Australijos greitkelis). Verčiamasi žvejyba, apylinkėse plėtojama gyvulininkystė (avių, galvijų, ožkų auginimas), žemdirbystė (bananai, pomidorai, mangai, kiti vaisiai ir daržovės), kasama druska. Turizmas (Ryklių įlanka, Ningalu rifas).